Diari Oficial de la Generalitat Valenciana


Sumari del DOGV 5194, del 08-02-2006 (2006/1309)

RESOLUCIÓ de 30 de gener de 2006, de la Direcció General d'Administració Autonòmica, per la qual es determina el lloc i data de la realització de la prova de coneixement de castellà per als aspirants que no tinguen la nacionalitat espanyola en els processos selectius convocats per les ordres d'11 d'abril i 15 de juny de 2005, convocatòries 23/2004, 26/2004 i 38/2004, per a l'accés als grups B i C, sector administració especial, fisioterapeutes, educadors d'educació especial i informàtics grup B, corresponent a l'oferta pública d'ocupació de la Generalitat Valenciana de 2004.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5194

Data del DOGV
:   08-02-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/1309


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ de 30 de gener de 2006, de la Direcció General d'Administració Autonòmica, per la qual es determina el lloc i data de la realització de la prova de coneixement de castellà per als aspirants que no tinguen la nacionalitat espanyola en els processos selectius convocats per les ordres d'11 d'abril i 15 de juny de 2005, convocatòries 23/2004, 26/2004 i 38/2004, per a l'accés als grups B i C, sector administració especial, fisioterapeutes, educadors d'educació especial i informàtics grup B, corresponent a l'oferta pública d'ocupació de la Generalitat Valenciana de 2004. [2006/S1309]  
De conformitat amb el que disposa la base 7.7 de les ordres d'11 d'abril i 15 de juny de 2005 de la Conselleria de Justícia i Administracions Públiques, per la qual es convoquen proves selectives d'accés als grups B i C, sector administració especial, fisioterapeutes, educadors d'educació especial i informàtics grup B, amb caràcter previ a la realització de les proves de la fase d'oposició, els aspirants que no tinguen la nacionalitat espanyola hauran de realitzar una prova de coneixement de castellà.   
Primer  
Convocar tots els aspirants que no tinguen la nacionalitat espanyola i que figuren en les llistes publicades per les resolucions de 23 de setembre i 18 de novembre de 2005, del conseller de Justícia i Administracions Públiques, per les quals es fa publica la llista provisional d'admesos i exclosos a les proves selectives d'accés al grup B i C, sector administració especial, fisioterapeutes, educadors d'educació especial i informàtics grup B, a la realització de la prova de coneixement de castellà el dia 16 de febrer de 2006 a les 17.00 hores en la Direcció General d'Administració Autonòmica, carrer del Miquelet, núm. 5, 46942, València i que es detallen en l'annex I.  
Segon  
Les proves constaran dels exercicis següents:  
Examen escrit. Constarà de dues parts:  
Prova de gramàtica i lèxic. Dictat. Temps màxim de duració: 60 minuts.  
Lectura d'un text literari del segle XX: respondre a preguntes de comprensió i vocabulari. Temps màxim de duració: 60 minuts.  
Examen oral.  
Lectura, resum i opinió d'un text periodístic.  
Debat amb el tribunal sobre un tema relacionat amb el text llegit. Temps màxim de duració 15 minuts.  
Tercer  
La prova serà realitzada i avaluada pels professors de l'Escola Oficial d'Idiomes i serà qualificada d'apte o no apte. Caldrà obtindre la valoració d'apte per a passar a realitzar la prova de la fase d'oposició. Les qualificacions seran publicades en el lloc de realització de la prova, a les seus de la Conselleria de Justícia i Administracions Públiques d'Alacant, Castelló i València, i en la pàgina web de la Direcció General d'Administració Autonòmica.   
Quart  
Contra esta resolució que posa fi a la via administrativa es podrà interposar recurs contenciós administratiu en el termini de dos mesos comptats des de l'endemà de la publicació, davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant, podrà interposar-se potestativament recurs de reposició davant del mateix òrgan que ha dictat l'acte que es recorre, en el termini d'un mes comptat des de l'endemà de la publicació, o qualsevol altre recurs que estime procedent per a la defensa dels seus interessos.  
València, 30 de gener de 2006.. El director general d'Administració Autonòmica: Miguel Antonio Crespo Marzal.  
Annex I  
Aspirants que han de realitzar la prova de castellà.  
DNI Cognoms i nom  
45962161 Luccianti Mateo   
46610809 Girard Cheret Elisabeth   
58007288 Grappi Stefano